**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2020**

**Číslo výzvy: 39/PRV/2019 – Aktualizácia č. 1**

Pôdohospodárska platobná agentúra Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2020 (ďalej len „PRV“), vyhlasuje v zmysle ustanovení § 17, zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 2 - Poradenské služby, služby pomoci pri riadení poľnohospodárskych podnikov a výpomoci pre poľnohospodárske podniky**

**podopatrenie: 2.1 – Poradenské služby zamerané na pomoc poľnohospodárom a obhospodarovateľom lesa**

**Schéma pomoci: Schéma minimálnej pomoci na podporu využívania poradenských služieb v poľnohospodárstve a lesnom hospodárstve (podopatrenie 2.1 Programu rozvoja vidieka SR 2014 – 2020), DM – 3/2019[[1]](#footnote-1)**

**Typ výzvy: otvorená**

**Dátum vyhlásenia výzvy:** 21. 6. 2019

PPA uzavrie výzvu na predkladanie žiadostí o poskytnutie nenávratného finančného príspevku na základe vyčerpania alokácie vyčlenenej na výzvu. Informáciu o uzavretí výzvy zverejní poskytovateľ na webovom sídle [www.apa.sk](http://www.apa.sk).

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Žiadosti o poskytnutie informácií adresujte na kanceláriu generálneho riaditeľa PPA, Hraničná 12, 815 26 Bratislava. Prípadné informácie je možné získať na tel. č. 02/52733800, e–mail: info@apa.sk alebo  na adrese kancelárie generálneho riaditeľa PPA, Hraničná 12, 815 26 Bratislava.   PPA bude reagovať na otázky, na ktoré je možné odpovedať informáciami zverejnenými na webovom sídle PPA len odkazmi na príslušné zverejnené dokumenty. V procese vyhodnocovania žiadostí o nenávratný finančný príspevok z PRV (ďalej len „ŽoNFP“) PPA **neposkytne informácie** o stave vyhodnocovania žiadostí. O konečnom výsledku vyhodnotenia ŽoNFP bude žiadateľ písomne informovaný. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolať. PPA neposkytuje individuálne poradenstvo k vyhlásenej výzve.

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | Žiadateľ môže predložiť ŽoNFP kedykoľvek odo dňa vyhlásenia výzvy až do uzatvorenia výzvy |
| **Hodnotenie ŽoNFP** | Začína nasledujúci pracovný deň po termíne uzavretia daného hodnotiaceho kola ŽoNFP a končí dňom vydania rozhodnutia o schválení/neschválení ŽoNFP |
| **Počet podaných ŽoNFP v hodnotiacom kole predmetnej výzve** | Menej ako 101 podaných ŽoNFP |
| **Vystavenie potvrdenia o registrácii ŽoNFP** | Najneskôr do 10 pracovných dní od uzavretia daného hodnotiaceho kola.  |
| **Výber ŽoNFP** | do 40 pracovných dní od vystavenia potvrdenia o registrácii ŽoNFP za všetky ŽoNFP v prípade menšieho počtu ŽoNFP vo výzve ako 101. Lehota na zabezpečenie výberu sa bude zvyšovať aritmetickým radom o 30 pracovných dní voči pôvodným 40 pracovným dňom pri prijatí ŽoNFP vyšších o každých 200 voči základným 100 ŽoNFP. |
| **Vydanie rozhodnutia o schválení/neschválení ŽoNFP** | do 30 pracovných dní od uskutočnenia výberu v prípade menšieho počtu ŽoNFP v predmetnej výzve ako 101. Lehota na vydanie prvostupňového rozhodnutia sa bude zvyšovať aritmetickým radom o 20 pracovných dní voči pôvodným 30 pracovným dňom pri prijatí ŽoNFP vyšších o každých 200 voči základným 100 ŽoNFP |

Schvaľovací proces prebieha systémom **hodnotiacich kôl.** ŽoNFP, priebežne predkladané na PPA, sú v závislosti od dátumu predloženia zoskupované do hodnotiacich kôl, ktoré sú označené poradovými číslami. Každé hodnotiace kolo má vopred stanovený termín uzavretia, na základe ktorého PPA zaraďuje priebežne predkladané ŽoNFP do jednotlivých hodnotiacich kôl.

ŽoNFP, ktoré budú žiadateľmi predložené na PPA odo dňa vyhlásenia výzvy na predkladanie ŽoNFP pre podopatrenie 2.1 do termínu uzavretia prvého hodnotiaceho kola, budú zoskupené do jednej skupiny a spolu schvaľované v rámci hodnotiaceho kola č. 1. ŽoNFP pre podopatrenie 2.1, predložené na PPA po uplynutí termínu uzavretia hodnotiaceho kola č. 1., budú schvaľované v rámci hodnotiaceho kola č. 2. ŽoNFP pre podopatrenie 2.1, predložené na PPA po uplynutí termínu uzavretia hodnotiaceho kola č. 2, budú zoskupené do jednej skupiny a spolu schvaľované v rámci ďalších hodnotiacich kôl (ak relevantné).

**Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť ŽoNFP na PPA kedykoľvek počas trvania otvorenej výzvy na predkladanie ŽoNFP pre podopatrenie 2.1.**

Termíny uzatvorenia prvých dvoch hodnotiacich kôl sú stanovené v tabuľke nižšie. Termíny uzatvorenia prípadných ďalších hodnotiacich kôl budú stanovené v intervale 1 mesiaca (k poslednému pracovnému dňu daného mesiaca) od termínu uzavretia predchádzajúceho hodnotiaceho kola.

|  |  |  |
| --- | --- | --- |
| **Termín uzavretia 1. hodnotiaceho kola** | **Termín uzavretia 2. hodnotiaceho kola** | **Termín uzavretia 3. – n. hodnotiaceho kola** |
| 31. 8. 2019 | 30. 9. 2019 | Posledný pracovný deň každého nasledujúceho mesiaca  |

PPA si vyhradzuje právo aktualizovať termíny uzavretia jednotlivých hodnotiacich kôl počas trvania výzvy na predkladanie ŽoNFP pre podopatrenie 2.1, a to z dôvodu optimalizácie schvaľovacieho procesu.

## **Indikatívna výška finančných prostriedkov** určených na vyčerpanie vo výzve člení sa na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| 3 800 000,00 | 3 718 300,00 | 81 700,00 |

## Indikatívna výška finančných prostriedkov určených na vyčerpanie vo výzve predstavuje 3 800 000,00 EUR v členení

|  |  |  |
| --- | --- | --- |
| **zdroj EPFRV + štátny rozpočet** | **menej rozvinuté regióny** | **viac rozvinutý región/ostatné regióny** |
| **EPFRV**  | (75%)  | 2 788 725,00 | (53%)  | 43 301,00 |
| **štátny rozpočet**  | (25%)  | 929 575,00 | (47%)  | 38 399,00 |
| **Spolu** | 3 718 300,00 | 81 700,00 |

## Výška nenávratného finančného príspevku na jeden projekt

Výška NFP na jeden projekt sa do ŽoNFP určí podľa počtu poradcov (certifikátov) a podľa predpokladaného počtu poskytnutých poradenských služieb každým poradcom za 1 rok, pri dodržaní nasledovných podmienok:

* maximálny počet poskytnutých služieb jedným poradcom (1 certifikát) = 10 poradenských služieb/rok (lehota jeden rok sa počíta od podania žiadosti, t.j. v prípade, že sa poradenské služby v roku podania žiadosti nestihnú zrealizovať nie vinou žiadateľa (napr. z dôvodu oneskorenia vyhodnocovania žiadostí PPA), ich počet sa ďalším rokom kumuluje.
* Maximálna výška NFP na 1 poskytnutú poradenskú službu = 1 500 €

Zároveň počet prijatých poradenských služieb pre jedného prijímateľa poradenstva je obmedzený na maximálne 2 za rok.

## Miesto podania ŽoNFP

ŽoNFP sa podávajú poštou resp. inou prepravou (napr. zaslanie prostredníctvom kuriéra) alebo osobne v podateľni PPA na adrese: Pôdohospodárska platobná agentúra, Hraničná 12, 815 26 Bratislava, v čase v pondelok – štvrtok od 8.00 do 15.00 hod a v piatok od 8.00 do 12.00 hod.

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci v elektronickej podobe a o zmene a doplnení niektorých zákonov (ďalej len „zákon o e-Governmente“) je žiadateľ oprávnený predložiť ŽoNFP do elektronickej schránky PPA prostredníctvom elektronickej podateľne dostupnej na stránke [www.slovensko.sk](http://www.slovensko.sk).

## Ďalšie formálne náležitosti

* + 1. Žiadateľ môže v rámci tejto výzvy podať len 1 ŽoNFP za jeden rok. Lehota jeden rok sa počíta od podania ŽoNFP. Jeden poradca (certifikát) môže byť zahrnutý len do jednej ŽoNFP za rok. Žiadateľ je oprávnený predložiť v rámci tejto výzvy ďalšiu ŽoNFP aj skôr ako o rok iba v prípade, ak bolo konanie o jeho skôr podanej ŽoNFP v rámci tejto výzvy ukončené inak, ako rozhodnutím o schválení ŽoNFP (t.j. jednému žiadateľovi môže byť schválená len jedna ŽoNFP za rok v rámci tejto výzvy).
		2. ŽoNFP sa podávajú a prijímajú v písomnej forme počas lehoty uvedenej v tejto výzve, uvedenej v bode „1.2 Časový harmonogram konania o ŽoNFP“ a to na predpísanom tlačive „Formulár žiadosti o nenávratný finančný príspevok“, ktoré tvorí **prílohu č. 1** tejto výzvy. Za písomnú formu ŽoNFP sa považuje podanie do elektronickej schránky poskytovateľa alebo predloženie ŽoNFP v listinnej podobe.
		3. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak sú formulár ŽoNFP a prílohy vyplnené na počítači v slovenskom jazyku, resp. v prípade príloh predložených v inom ako slovenskom jazyku, je priložený úradný preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku a sú vypracované vo formáte, ktorý umožňuje objektívne posúdenie obsahu ŽoNFP (t.j. čitateľnosť písma).
* **ŽoNFP** **je doručená včas**, ak je doručená v písomnej forme, vrátane CD/DVD nosiča osobne na PPA alebo odovzdaná na poštovú, resp. inú prepravu (napr. zaslanie prostredníctvom kuriéra) na adresu PPA stanovenú vo vyzve, a to najneskôr do dátumu uzatvorenia výzvy. Za dátum doručenia ŽoNFP včas, sa považuje:
* v prípade osobného doručenia deň jej fyzického doručenia v písomnej forme na adresu PPA uvedenú vyššie. Podať ŽoNFP osobne do podateľne PPA je oprávnená akákoľvek osoba zastupujúca žiadateľa.
* v prípade zaslania poštou alebo kuriérom deň odovzdania dokumentácie ŽoNFP na takúto prepravu, ktorý nesmie byť neskorší ako je deň uzavretia výzvy (rozhodujúca je pečiatka pošty/kuriéra na obálke, v ktorej sa ŽoNFP doručuje). PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy ŽoNFP) iba v prípade, ak takto podané ŽoNFP boli prijaté z pošty podateľňou ústredia PPA najneskôr do 7. pracovného dňa (vrátane dňa podania ŽoNFP na pošte) od dátumu stanoveného ako posledný deň prijímania ŽoNFP (uzavretia výzvy).
* dátum doručenia ŽoNFP do elektronickej schránky PPA (v prípade predloženia ŽoNFP v súlade so zákonom o e-Governmente)[[2]](#footnote-2).
* **ŽoNFP je doručená v určenej forme**, ak je vyplnený formulár ŽoNFP (v zmysle podmienok uvedených vo formulári ŽoNFP, ktorý je **prílohou č. 1** výzvy) a zároveň formulár ŽoNFP a prílohy ŽoNFP  sú doručené v písomnej podobe (1 originál ako aj na neprepisovateľnom uzavretom CD/DVD nosiči) alebo v elektronickej podobe do elektronickej schránky PPA.
	+ 1. V prípade, že ŽoNFP nebola doručená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov
		2. ŽoNFP sa podávajú spolu so všetkými povinnými prílohami v zalepenej obálke/balíku. V ľavom hornom rohu obálky/balíka žiadateľ uvedie číslo tejto výzvy, názov opatrenia/podopatrenia, názov žiadateľa, IČO a v pravom dolnom rohu obálky/balíka žiadateľ uvedie nápis „Neotvárať“
		3. ŽoNFP sa podávajú uložené spolu s povinnými prílohami v pevnom zakladacom šanóne ľubovoľnej farby. Prílohy sa do šanónu vkladajú zostupne, tzn. zhora nadol, pričom na vrchu bude formulár ŽoNFP a nasledovať budú povinné prílohy podľa poradia uvedeného v ŽoNFP a každá príloha založená zvlášť vo fóliovom euroobale (ak technicky nie je možné v euroobale, použije sa iný vhodný spôsob podľa uváženia žiadateľa)
		4. ŽoNFP sa podávajú v jednom originálnom vyhotovení. ŽoNFP musia byť podpísané štatutárnym orgánom žiadateľa alebo osobou úradne splnomocnenou štatutárnym orgánom žiadateľa na mieste/miestach predpísaných vo formulári ŽoNFP. Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa uvedeného v príslušnom registri, musí byť riadne splnomocnená na výkon predmetných úkonov alebo predložiť iný doklad preukazujúci jej oprávnenie konať v mene žiadateľa.
		5. Ak vzniknú v rámci administratívneho overenia pochybnosti o pravdivosti alebo úplnosti ŽoNFP alebo jej príloh, PPA tieto pochybnosti oznámi žiadateľovi a vyzve ho, aby sa k nim vyjadril, resp. v prípade pochybností o kompletnosti ŽoNFP, PPA vyzve žiadateľa na doplnenie. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia.
		6. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 1, písm. d) zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov konanie zastaví a vydá Rozhodnutie o zastavení konania.
		7. PPA registruje len kompletné ŽoNFP, t.j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Povinné prílohy projektu pri podaní Žiadosti“, s výnimkou príloh, pri ktorých je vo formulári ŽoNFP uvedený iný možný dátum predloženia na PPA. V prípade nesplnenia týchto podmienok (ani po možnosti doplnenia na základe § 19 ods. 5 zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov) PPA konanie o ŽoNFP zastaví a vydá Rozhodnutie o zastavení konania v znení § 20 ods. 1 písm. d) zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

# Podmienky poskytnutia NFP

## Oprávnenosť žiadateľa (prijímateľa)

### Všeobecné podmienky oprávnenosti žiadateľa

**Prijímateľom finančnej pomoci** je poskytovateľ poradenstva (certifikovaní poradcovia, organizácie združujúce certifikovaných poradcov resp. spoločnosti a organizácie zamestnávajúce certifikovaných poradcov) spĺňajúci kritériá odbornosti.

Orgány alebo subjekty vybrané na poskytovanie poradenstva musia mať primerané zdroje v podobe kvalifikovaných expertov, ktorí sa pravidelne vzdelávajú a poradenskej praxe a spoľahlivosti v oblastiach, v ktorých poskytujú poradenstvo.

**Konečnými prijímateľmi pomoci**[15](#poznamka15)sú aktívni poľnohospodári, subjekty lesného hospodárstva ako aj malé a stredné podniky podnikajúce vo vidieckych oblastiach.

### Špecifické podmienky oprávnenosti žiadateľa v prípade uplatnenia schémy minimálnej pomoci na podporu využívania poradenských služieb v poľnohospodárstve a lesnom hospodárstve (podopatrenie 2.1 Programu rozvoja vidieka SR 2014 – 2020), DM – 3/2019 (ďalej len „schéma“)

#### Príjemca pomoci[[3]](#footnote-3)

**Príjemcom pomoci** je pre každú minimálnu pomoc poskytnutú v rámci schémy podnik v zmysle čl. 107 ods. 1 ZFEÚ, t. j. subjekt, ktorý vykonáva hospodársku činnosť bez ohľadu na jeho právny status a spôsob financovania (ďalej len „príjemca minimálnej pomoci“). Hospodárskou činnosťou sa pritom rozumie každá činnosť spočívajúca v ponuke tovaru a/alebo služieb na trhu.

**Príjemcami minimálnej pomoci sú:**

1. aktívni poľnohospodári, ktorí sú mikro, malým, stredným podnikom (v zmysle Prílohy I nariadenia Komisie (EÚ) č. 651/2014), alebo veľkým podnikom (t. j. nespĺňa definíciu v zmysle Prílohy I nariadenia Komisie (EÚ) č. 651/2014);
2. obhospodarovatelia lesa, ktorí sú mikro, malým, stredným podnikom (v zmysle Prílohy I nariadenia Komisie (EÚ) č. 651/2014), alebo veľkým podnikom (t. j. nespĺňa definíciu v zmysle Prílohy I nariadenia Komisie (EÚ) č. 651/2014);
3. mikro, malé a stredné podniky podnikajúce vo vidieckych oblastiach, ktoré spĺňajú definíciu v zmysle Prílohy I nariadenia Komisie (EÚ) č. 651/2014.

Za vidiecku oblasť sa v zmysle kapitoly 8 PRV považuje celé územie SR okrem všetkých krajských miest s výnimkou ich prímestských častí do 5 000 obyvateľov (vrátane).

Príručka EK pre používateľov k definícii MSP tvorí **prílohu č. 7** tejto výzvy.

Za príjemcu minimálnej pomoci podľa schémy sa považuje jediný podnik. Jediný podnik v zmysle čl. 2 ods. 2 nariadenia Komisie (EÚ) č. 1407/2013 zahŕňa všetky podniky, medzi ktorými je aspoň jeden z týchto vzťahov:

a) jeden podnik má väčšinu hlasovacích práv akcionárov alebo spoločníkov v inom podniku;

b) jeden podnik má právo vymenovať alebo odvolať väčšinu členov správneho, riadiaceho alebo dozorného orgánu iného podniku;

c) jeden podnik má právo dominantným spôsobom ovplyvňovať iný podnik na základe zmluvy, ktorú s daným podnikom uzavrel, alebo na základe ustanovenia v zakladajúcom dokumente alebo stanovách spoločnosti;

d) jeden podnik, ktorý je akcionárom alebo spoločníkom iného podniku, má sám na základe zmluvy s inými akcionármi alebo spoločníkmi daného podniku pod kontrolou väčšinu hlasovacích práv akcionárov alebo spoločníkov v danom podniku.

Podniky, medzi ktorými sú typy vzťahov uvedené v písm. a) až d) tohto bodu prostredníctvom jedného alebo viacerých iných podnikov vykonávajúcich hospodársku činnosť, sa takisto považujú za jediný podnik. Definícia jediného podniku je uvedená v Metodickom usmernení koordinátora štátnej pomoci č. 1/2015 z 1. apríla 2015, ktorý tvorí **prílohu č. 11** tejto výzvy.

Príjemca minimálnej pomoci nie je prijímateľom nenávratného finančného príspevku (ďalej len „NFP“) z PRV pre podopatrenie 2.1 PRV. **Prijímateľom NFP** z PRV je v zmysle čl. 15 nariadenia (EÚ) č. 1305/2013 poskytovateľ poradenstva, ktorý je vybraný otvoreným, nediskriminačným, transparentným, hospodárnym, efektívnym, účelným a účinným spôsobom, ktorý vylučuje konflikt záujmov. Postup výberu prijímateľa NFP prebieha podľa postupu konania o  ŽoNFP v zmysle § 19 zákona o EŠIF.

Príjemcom pomoci nemôže byť podnik, voči ktorému sa nárokuje vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom[[4]](#footnote-4).

#### Príjemcom minimálnej pomoci, v súlade s čl. 1 ods. 1 nariadenia Komisie (EÚ) č. 1407/2013 nie je podnik, ktorý žiada o:

1. minimálnu pomoc poskytnutú podnikom pôsobiacim v sektore rybolovu a akvakultúry,  na ktoré sa vzťahuje nariadenie EP a Rady (EÚ) č.1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 (Ú. v. EÚ L 354, 28. 12. 2013, s. 1), s výnimkou prípadu, kedy podnik spĺňa podmienku stanovenú v [bode 2.1.2.3](#bod_2123) tejto výzvy;
2. minimálnu pomoc poskytnutú podnikom pôsobiacim v oblasti prvovýroby poľnohospodárskych produktov, vymenovaných v prílohe I ZFEÚ, s výnimkou prípadu kedy podnik spĺňa podmienku stanovenú v [bode 2.1.2.3](#bod_2123) tejto výzvy;
3. minimálnu pomoc poskytnutú podnikom pôsobiacom v oblasti spracovania a marketingu poľnohospodárskych produktov, vymenovaných v prílohe I ZFEÚ a to v týchto prípadoch:
	* + - Ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trhu príslušnými podnikmi;

Ak je pomoc podmienená tým, že bude čiastočne alebo úplne postúpená prvovýrobcom; avšak s výnimkou prípadu kedy podnik spĺňa podmienku stanovenú v [bode 2.1.2.3](#bod_2123) tejto výzvy;

1. minimálnu pomoc na činnosti súvisiace s vývozom do tretích krajín alebo členských štátov, konkrétne minimálnu pomoc priamo súvisiacu s vyvážanými množstvami, na zriadenie a prevádzkovanie distribučnej siete alebo na iné bežné výdavky súvisiace s vývoznou činnosťou;
2. minimálnu pomoc, ktorá je podmienená uprednostňovaním používania domácich tovarov pred dovážaným.

#### Ak príjemca pomoci definovaný v  [bode 2.1.2.1](#bod_2121), zároveň pôsobí aj v sektoroch uvedených v [bode 2.1.2.2](#bod_2122) v písm. a), b) alebo c) je oprávneným príjemcom minimálnej pomoci podľa tejto schémy len za podmienky, že príjemca minimálnej pomoci zabezpečí (a poskytovateľ overí) pomocou primeraných prostriedkov, ako je oddelenie činností alebo rozlíšenie nákladov (napr. analytická evidencia), aby činnosti vykonávané v sektoroch vylúčených z rozsahu pôsobnosti schémy DM – 3/2019, neboli podporované z pomoci podľa schémy.

Rovnaká podmienka platí aj v prípade, ak príjemca pomoci zároveň vykonáva cestnú nákladnú dopravu v prenájme alebo za úhradu. V tomto prípade príjemca pomoci zároveň zabezpečí (a poskytovateľ overí), aby sa žiadna minimálna pomoci nepoužila na nákup vozidiel cestnej nákladnej dopravy.

## Oprávnenosť aktivít realizácie projektu

Podpora a poskytovanie ekonomicky nezávislých poradenských služieb zameraných na široké spektrum konkrétnych problémov jednotlivcov, v súlade s právnymi predpismi a úlohami vyplývajúcimi z politiky EÚ ako zlepšenie výkonu poľnohospodárskych podnikov, uľahčenie reštrukturalizácie a modernizácie poľnohospodárskych podnikov, zvýšenie ich účasti na trhu, zvýšenie poľnohospodárskej diverzifikácie či uľahčenie generačnej výmeny v sektore poľnohospodárstva. Ďalej je podpora zameraná na organizáciu potravinového reťazca, budovanie lokálnych výrobno-spotrebiteľských reťazcov, manažmentu rizika, obnovu, zachovanie a posilnenie biologickej diverzity vrátane lokalít sústavy Natura 2000, zlepšenie vodného hospodárstva, skladovania a aplikácie hnojív a pesticídov, prevencie pôdnej erózie a zlepšenie obhospodarovania pôdy, efektívneho využívania zdrojov, podpory prechodu na nízko uhlíkové hospodárstvo odolné voči zmenám klímy v odvetviach poľnohospodárstva, potravinárstva a lesného hospodárstva, zvýšenie účinnosti využitia energie v poľnohospodárstve a pri spracovaní potravín, zníženie emisií skleníkových plynov a amoniaku z poľnohospodárstva, podpory sekvestrácie oxidu uhličitého v poľnohospodárstve a lesnom hospodárstve.

V prípade, že je predmetom ŽoNFP podpora a využívanie poradenských služieb v poľnohospodárstve a lesnom hospodárstve, v rozsahu mimo čl. 42 Zmluvy o fungovaní EÚ, v zmysle podopatrenia 2.1 „Poradenské služby zamerané na pomoc poľnohospodárom a obhospodarovateľom lesa“ PRV uplatňujú sa podmienky schémy minimálnej pomoci na podporu využívania poradenských služieb v poľnohospodárstve a lesnom hospodárstve (podopatrenie 2.1 Programu rozvoja vidieka SR 2014 – 2020), DM – 3/2019, ktorá tvorí **prílohu č. 6** tejto výzvy.

* **Oprávnené projekty** sú projekty poskytovania poradenských služieb pre príjemcov minimálnej pomoci v poľnohospodárstve a lesnom hospodárstve, v rozsahu mimo čl. 42 ZFEÚ, ktoré sú v súlade s katalógom typov poradenských produktov zverejnených na webovom sídle Agroinštitútu Nitra, štátny podnik <http://agroinstitut.sk/sk/katalog-poradenskych-produktov/> a Národného lesníckeho centra <http://www.nlcsk.sk/nlc_sk/ustavy/ulpav/poradenstvo.aspx#katalog>.
* **Oprávnené projekty** sú projekty poskytovania poradenských služieb pre príjemcov minimálnej pomoci v poľnohospodárstve a lesnom hospodárstve, v rozsahu čl. 42 ZFEÚ, ktoré sú v súlade s katalógom typov poradenských produktov zverejnených na webovom sídle Agroinštitútu Nitra, štátny podnik <http://agroinstitut.sk/sk/katalog-poradenskych-produktov/>.

Katalóg typov poradenských produktov obsahuje popis jednotlivých typov poradenských produktov (obsah, max. a min. časový rozsah, povinné výstupy a hodinová sadzba[[5]](#footnote-5) za poskytnutie poradenskej služby) a zoznam poradcov, ktorí jednotlivé typy poradenských produktov poskytujú.

## Neoprávnené projekty

1. poradenstvo, ktoré nie je nastavené na individuálne potreby konkrétneho príjemcu minimálnej pomoci;
2. akékoľvek projekty mimo projektov zadefinovaných v [bode 2.2](#bod_22) tejto výzvy.

## Oprávnenosť výdavkov realizácie projektu

### Oprávnené náklady pre prijímateľa NFP z PRV

Oprávnené náklady (s výnimkou obmedzení citovaných v rámci neoprávnených nákladov) sú náklady spojené s realizáciou oprávnených projektov, definovaných v [bode 2.2](#bod_22) tejto výzvy, t. j. náklady spojené s poskytnutím poradenských služieb. Ide o nasledovné položky:

1. dopravné náklady;

Vykazovanie dopravných nákladov bude formou tzv. „zjednodušených možností nákladov“, konkrétne uplatnením jednotnej sadzby na km, ktorá predstavuje položku štandardnej stupnice nákladov podľa čl. 67 ods. 1 písm. b) nariadenia (EÚ) č. 1303/2013. Jednotná sadzba na km je stanovená na základe spravodlivej, nestrannej a overiteľnej metóde výpočtu (čl. 67 ods.5 písm. a) nariadenia (EÚ) č. 1303/2013) na úrovni: **0,3 EUR/km**.

1. personálne náklady na zabezpečenie, prípravu a realizáciu aktivít vrátane odmien zamestnancov a odvodov do zdravotných poisťovní a sociálnej poisťovne;

Vykazovanie osobných nákladov bude formou tzv. „zjednodušených možností nákladov“, konkrétne uplatnením hodinovej sadzby, ktorá predstavuje položku štandardnej stupnice nákladov podľa čl. 67 ods. 1 písm. b) nariadenia (EÚ) č. 1303/2013.

Hodinová sadzba zahŕňa celkovú cenu práce a je stanovená na základe spravodlivej, nestrannej a overiteľnej metóde výpočtu (čl. 67 ods.5 písm. a) nariadenia (EÚ) č. 1303/2013) na úrovni
**35 EUR/hod**.

1. Vykazovanie ďalších nákladov bude na základe skutočne vynaložených a zaplatených nákladov žiadateľom (v zmysle čl. 67 ods.1 písm. a) nariadenia (EÚ) č. 1303/2013). Žiadateľ môže poveriť poradcu na vykonanie obstarávania. Oprávnené sú len tie náklady, ktoré sú stanovené pre daný poradenský produkt v katalógu poradenských služieb. Tento bod nepokrýva náklady na vlastnú činnosť žiadateľa.

Náklady na poradenskú službu sú oprávnené len v prípade, že poradenská služba bola poskytnutá v rozsahu stanovenom v katalógu poradenských služieb, ktorý je zverejnený na webovom sídle Agroinštitútu Nitra, štátny podnik <http://agroinstitut.sk/sk/katalog-poradenskych-produktov/> alebo  Národného lesníckeho centra <http://www.nlcsk.sk/nlc_sk/ustavy/ulpav/poradenstvo.aspx#katalog>.

### Neoprávnené náklady

* + - 1. náklady, mimo nákladov uvedených v [bode 2.4.1](#bod_241) tejto výzvy;
			2. náklady vynaložené pred zverejnením výzvy na predkladanie ŽoNFP z PRV pre podopatrenie 2.1 na webovom sídle PPA (v tomto prípade sa celý projekt považuje za neoprávnený);
			3. úroky z dlžných súm;
			4. daň z pridanej hodnoty okrem prípadov, ak nie je vymáhateľná podľa vnútroštátnych predpisov o DPH;
			5. kúpa poľnohospodárskych výrobných práv, platobných nárokov, zvierat, ročných plodín a ich výsadba.

### Oprávnené náklady pre príjemcu pomoci

Oprávneným nákladom pre príjemcu minimálnej pomoci je využitie poradenskej služby, ktorú mu poradca poskytne bezplatne.

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v [bode 2.6](#bod_26) výzvy Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

## Kritériá pre výber projektov

### Všeobecné podmienky poskytnutia príspevku:

1. **Investície sa musia realizovať na území Slovenska, v prípade prístupu LEADER/CLLD na území príslušnej MAS**

Nehnuteľnosti, ktoré sú predmetom projektu sa musia nachádzať na území SR, resp. príslušnej MAS, hnuteľné veci, ktoré sú predmetom projektu – stroje, technológie a pod. sa musia využívať na území SR resp. príslušnej MAS; v rámci výziev k pre jednotlivé opatrenia sa môže v súlade s čl. 70 nariadenia (EÚ) č. 1303/2013 stanoviť, že niektoré aktivity neinvestičného charakteru môžu byť realizované aj mimo územia SR ale v rámci EÚ, napr. pri projektoch nadnárodnej spolupráce realizovaných miestnymi akčnými skupinami, pri vzdelávacích projektoch a pod. a mimo EÚ v prípade operácií, ktoré sa týkajú technickej pomoci alebo propagačných aktivít, ako aj v prípade projektov nadnárodnej spolupráce realizovaných miestnymi akčnými skupinami.

V prípade praktického výcviku, ukážky, demonštrácie, návštevy farmy, spracovateľskej prevádzky, a pod. je v súlade s čl. 70, ods. 2 nariadenia (EÚ) č. 1303/2013 oprávnená realizácia v rámci územia EÚ, t.j. aj mimo územia Slovenska.

Možnosť realizácie aktivít mimo územia Slovenskej republiky sa nevzťahuje na túto výzvu.

**Forma a spôsob preukázania:**

Formulár ŽoNFP časť B bod 4

Formulár ŽoNFP časť D Čestné vyhlásenie žiadateľa

1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<http://reg.ip.gov.sk/register/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

1. **Žiadateľ má vysporiadané finančné vzťahy so štátnym rozpočtom v riadnej lehote, a  nie je voči nemu vedený výkon rozhodnutia, čo neplatí, ak je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2003 Z.z. o pozemkových spoločenstvách v znení neskorších predpisov.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

Potvrdenie o úhrade daní spravovaných daňovým úradom nie staršie ako 3 mesiace ku dňu predloženia ŽoNFP

Potvrdenie o vyrovnaných záväzkoch - príslušný colný úrad nie staršie ako 3 mesiace ku dňu predloženia ŽoNFP

1. **Na operáciu[[6]](#footnote-6) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Každá investičná operácia, ak sa na ňu vzťahuje zákon č. 24/2006 Z.z. o posudzovaní vplyvov na životné prostredie, musí byť vopred posúdená na základe tohto zákona.**

Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**netýka sa tejto výzvy**

1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z.z. v znení neskorších predpisov alebo podľa** **Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020.**

Zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov v súvislosti s § 41 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020.

Obstarávanie sa vzťahuje len na položky výdavkov uvedené v [bode 3 kapitoly 2.4.1](#bod241_3) tejto výzvy.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Dokumentácia z verejného obstarávania/obstarávania (ak relevantné)

1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri zjednodušených formách nákladov (čl. 67 ods. 1 písm. b) až e) nariadenia (EÚ) č. 1303/2013).

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“) [[7]](#footnote-7).

**Forma a spôsob preukázania:**

Udelenie súhlasu pre poskytnutie výpisu z registra trestov (**príloha č. 2** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa.

Udelený súhlas pre poskytnutie výpisu z registra trestov bude využitý na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Poskytnutie súhlasu sa týka štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Súhlas udeľuje dotknutá fyzická osoba. V prípade viacerých osôb je potrebné, aby súhlas udelila každá fyzická osoba samostatne na samostatnom tlačive.

Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neudelila súhlas pre poskytnutie výpisu z registra trestov je žiadateľ povinný v rámci povinnej **prílohy č. 5** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať súhlasom alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní a žiadateľ zasiela oznámenie o takejto zmene spolu s Udelením súhlasu pre poskytnutie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

1. **V prípade, že sa na dané činnosti vzťahujú pravidlá štátnej pomoci resp. pomoci de minimis, žiadateľ musí spĺňať podmienky vyplývajúce zo schém štátnej pomoci/pomoci de minimis.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

Nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis.

Nariadenie Komisie (EÚ) č. 651/2014 o vyhlásení určitých kategórií pomoci za zlúčiteľné s vnútorným trhom podľa článkov 107 a 108 Zmluvy o fungovaní Európskej únie.

Podmienka je relevantná iba pre subjekty, ktoré sú v zmysle výzvy povinné preukázať splnenie tejto podmienky poskytnutia príspevku.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Investícia musí byť v súlade s normami EÚ a SR, týkajúcimi sa danej investície.**

**netýka sa tejto výzvy**

1. **Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov.**

**netýka sa tejto výzvy**

1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu[[8]](#footnote-8).**

**Forma a spôsob preukázania:**

ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):**
	1. **skončenia alebo premiestnenia produktívnej činnosti mimo Slovenska;**
	2. **zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;**
	3. **podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.**

**netýka sa tejto výzvy**

### Výberové kritériá

1. Projekt musí prispievať k aspoň jednej fokusovej oblasti daného opatrenia.
2. Vybraní poskytovatelia poradenstva musia spĺňať základné odborné kritériá spôsobilosti poskytovať poradenské služby určené MPRV SR:
	* certifikáciu (certifikát na spôsobilosť poskytovať poradenstvo v danej oblasti, **získaný výhradne od inštitúcií vybraných v rámci podopatrenia 2.3**);
	* zodpovedajúce vzdelanie poradcu prislúchajúce k danej oblasti poradenstva:
3. ukončené stredoškolské vzdelanie v učebnom alebo študijnom odbore so zameraním na poľnohospodárstvo, lesné hospodárstvo, rozvoj vidieka, veterinárske vedy a potravinárstvo a najmenej 5 rokov praxe v príslušnom učebnom odbore alebo v poradenstve v poľnohospodárstve alebo
4. vysokoškolské vzdelanie a najmenej 3 roky praxe najmä v poľnohospodárstve, potravinárstve, v oblasti veterinárneho lekárstva, lesníctva, práva alebo poradenstva v poľnohospodárstve.
5. Poradenské služby pre poľnohospodárov musia byť spojené najmenej s jednou prioritou EÚ pre rozvoj vidieka a musia zahŕňať minimálne jeden z týchto prvkov:
	* povinnosti na úrovni poľnohospodárskeho podniku, ktoré vyplývajú zo zákonných požiadaviek na riadenie a/alebo noriem dobrých poľnohospodárskych a environmentálnych podmienok stanovených v kapitole I hlavy VI nariadenia (EÚ) č. 1306/2013;
	* v príslušných prípadoch na poľnohospodárske postupy prospešné pre klímu a životné prostredie stanovené v hlave III, kapitoly 3 nariadenia (EÚ) č. 1307/2013 a udržanie poľnohospodárskej plochy uvedené v čl. 4, ods. 1 písm. c) nariadenia (EÚ) č. 1307/2013;
	* opatrenia na úrovni poľnohospodárskych podnikov ustanovené v programe rozvoja vidieka, ktoré sú zamerané na modernizáciu poľnohospodárskych podnikov, budovanie konkurencieschopnosti, odvetvovú integráciu, inováciu a trhovú orientáciu, budovanie lokálnych výrobno-spotrebiteľských reťazcov, ako aj na podporu podnikania;
	* požiadavky vymedzené členskými štátmi na účely vykonávania článku 11 ods. 3 rámcovej osnovy o vode;
	* požiadavky vymedzené členskými štátmi na účely vykonávania článku 55 nariadenia (ES) č. 1107/2009, najmä dodržiavanie všeobecných zásad integrovanej ochrany proti škodcom, ako uvádza čl. 14, smernice 2009/128/ES, alebo
	* v príslušných prípadoch normy bezpečnosti pri práci alebo bezpečnostné normy spojené s poľnohospodárskym podnikom;
	* osobitné poradenstvo pre poľnohospodárov, ktorí prvýkrát zakladajú poľnohospodársky podnik, mladých poľnohospodárov v oblasti legislatívy, výroby, spracovania a predaja produktov a osobitné poradenstvo pre efektívne riadenie podniku.
6. Poradenské služby pre obhospodarovateľov lesa musia zahŕňať minimálne príslušné povinnosti:
	* podľa smernice 92/43/EHS (ochrana prirodzených biotopov a voľne žijúcich živočíchov a rastlín);
	* podľa smernice 2009/147/ES (ochrana voľne žijúceho vtáctva);
	* podľa smernice 2000/60/ES (rámcová smernica o vodách).
7. Adresátom poradenstva musí byť: poľnohospodár, obhospodarovateľ lesa alebo malý a stredný podnik (spĺňajúci definíciu v zmysle Prílohy I nariadenia Komisie (EÚ) č. 651/2014) vo vidieckych oblastiach.

Poradenstvo pre obhospodarovateľov lesa môže okrem povinného obsahu uvedeného vyššie zahŕňať aj problematiku ekonomickej a environmentálnej výkonnosti lesného podniku.

Poradcovia môžu, podľa požiadaviek praxe, poskytovať odborné rady pri plnení praktických povinností v rámci krížového plnenia a greening, informácie o cieli krížového plnenia a súvisiacich politikách, ktoré prispievajú k udržateľnému poľnohospodárstvu.

### Bodovacie (hodnotiace) kritériá

**Princípy uplatnenia výberu:**

Výber sa bude uplatňovať na základe splnenia všetkých podmienok poskytnutia príspevku.

## Spôsob financovania

Nezisková, grant (nenávratný finančný príspevok) formou:

* + refundácie skutočne vynaložených a zaplatených výdavkov (čl. 67 ods. 1 písm. a) nariadenia (EÚ) č. 1303/2013),
	+ štandardnej stupnice nákladov pre vybrané nákladové položky (čl. 67 ods. 1 písm. b) nariadenia (EÚ) č. 1303/2013):
		- Dopravné náklady. Výška vyplatenej pomoci bude závisieť od skutočného počtu ciest tam aj späť poradcu za príjemcom poradenskej služby a vzdialenosti medzi obcami podľa mapy - Cestnej databanky Slovenskej správy ciest <https://ismcs.cdb.sk/portal/> od sídla/trvalého bydliska poradcu (ako je uvedené v časti B.6 formuláru ŽoNFP)
		- Osobné náklady. Výška vyplatenej pomoci bude závisieť od skutočného rozsahu poskytnutých poradenských služieb, ktorý musí byť v súlade s katalógom poradenských služieb

Miera podpory z celkových oprávnených výdavkov: 100 %

Maximálna suma podpory na jednu poradenskú službu: 1 500 €.

## Splnenie podmienok ustanovených v osobitných predpisoch

* + 1. Žiadateľ je povinný pri obstarávaní tovarov, stavebných prác a služieb postupovať v súlade s platným Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, ak ide o žiadateľa, na ktorého sa nevzťahuje pôsobnosť zákona č. 343/2015 Z.z. z o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Ak ide o žiadateľa, na ktorého sa vzťahuje pôsobnosť ZVO, postupuje v súlade s príslušnými ustanoveniami ZVO a v súlade s ustanoveniami uvedenými v Príručke, v kapitole 3 Usmernenie postupu žiadateľov pri obstarávaní tovarov, stavebných prác a služieb.
		2. PPA akceptuje obstarávanie tovarov, stavebných prác a služieb, začaté najskôr dňom vyhlásenia tejto výzvy. V závislosti na použitej metóde a postupe verejného obstarávania/obstarávania je žiadateľ povinný predložiť kompletnú dokumentáciu, vzťahujúcu sa na verejné obstarávanie/obstarávanie, pri predložení žiadosti o platbu. Kontrolu verejného obstarávania/obstarávania vykoná PPA v rámci administratívnej finančnej kontroly žiadosti o platbu.
		3. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
		4. Ak ide o zákazku na dodanie tovaru, uskutočnenie stavebných prác alebo poskytnutie služby, ktorá spĺňa podmienky zákazky s nízkou hodnotou podľa § 117 a zákazky podľa § 5 ods. 4 ZVO, verejný obstarávateľ je povinný pri jej zadávaní postupovať tak, aby vynaložené náklady na predmet zákazky boli hospodárne a zabezpečiť dodržanie princípov rovnakého zaobchádzania a nediskriminácie. Verejný obstarávateľ je povinný postupovať v súlade s princípom transparentnosti a zdokumentovať celý priebeh verejného obstarávania, tak aby jeho úkony boli preskúmateľné bez ohľadu na použité prostriedky komunikácie. Verejný obstarávateľ je povinný uverejniť v profile súhrnnú správu o zákazkách s nízkymi hodnotami, ktoré zadal za obdobie kalendárneho štvrťroka do 30 dní po skončení kalendárneho štvrťroka, v ktorej pre každú takúto zákazku uvedie najmä hodnotu zákazky, predmet zákazky a identifikáciu dodávateľa. Verejný obstarávateľ eviduje všetky doklady a dokumenty v súlade s § 24 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v spojitosti s § 39 ods. 3 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
		5. Predmet zákazky nesmie byť v rozpore s ŽoNFP a s popisom vybraného poradenského produktu katalógu poradenských produktov zverejneného na webových sídlach Agroinštitútu Nitra, štátny podnik <http://agroinstitut.sk/sk/katalog-poradenskych-produktov/> a Národného lesníckeho centra <http://www.nlcsk.sk/nlc_sk/ustavy/ulpav/poradenstvo.aspx#katalog>
		6. Žiadateľ je povinný dodržiavať ustanovenia, týkajúce sa konfliktu záujmov v súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v  Príručke, v kapitole 11. Konflikt záujmov a v Usmernení Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.
		7. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **prílohu č. 3** tejto výzvy.

V prípade **uplatnenia** Schémy minimálnej pomoci na podporu využívania poradenských služieb v poľnohospodárstve a lesnom hospodárstve (podopatrenie 2.1 Programu rozvoja vidieka SR 2014 – 2020), DM – 3/2019[[9]](#footnote-9), t.j. ak sa poskytujú poradenské služby v rozsahu mimo čl. 42 ZFEÚ, tak sa na príjemcu minimálnej pomoci, ktorým je prijímateľ poradenstva, vzťahujú podmienky v zmysle uvedenej schémy:

* + 1. Celková výška minimálnej pomoci, v súlade s čl. 3 ods. 2 nariadenia Komisie (EÚ) č. 1407/2013, nepresiahne 200 000 EUR na jediný podnik v priebehu obdobia troch fiškálnych rokov, t. j počas dvoch predchádzajúcich fiškálnych rokov a počas prebiehajúceho fiškálneho roka.
		2. Celková výška minimálnej pomoci poskytnutá jedinému podniku vykonávajúcemu cestnú nákladnú dopravu v prenájme alebo za úhradu, nepresiahne 100 000 EUR v priebehu obdobia troch fiškálnych rokov. Táto minimálna pomoc sa nepoužije na nákup vozidiel cestnej nákladnej dopravy.
		3. V súlade s čl. 3 ods. 3nariadenia Komisie (EÚ) č. 1407/2013, ak podnik vykonáva cestnú nákladnú dopravu v prenájme alebo za úhradu a zároveň iné činnosti, na ktoré sa uplatňuje strop vo výške 200 000 EUR, strop vo výške 200 000 EUR sa na tento podnik uplatní za predpokladu, že príjemca minimálnej pomoci zabezpečí (a poskytovateľ overí) pomocou primeraných prostriedkov, ako je oddelenie činností alebo rozlíšenie nákladov, aby podpora pre činnosti cestnej nákladnej dopravy nepresiahla 100 000 EUR a aby sa žiadna minimálna pomoc nepoužila na nákup vozidiel cestnej nákladnej dopravy.
		4. Stropy minimálnej pomoci, stanovené v bodoch [2.8.8](#bod289) a [2.8.9](#bod2810) sa uplatňujú, v súlade s čl. 3 ods. 5 nariadenia Komisie (EÚ) č. 1407/2013, bez ohľadu na to, v akej forme sa minimálna pomoc poskytla, a či je poskytnutá čiastočne alebo úplne zo zdrojov EÚ. Trojročné fiškálne obdobie v súvislosti s poskytovaním minimálnej pomoci sa určuje na základe účtovného obdobia každého príjemcu minimálnej pomoci v zmysle zákona č. 431/2002 Z. z. o účtovníctve. Celková výška minimálnej pomoci je uvedená, v súlade s čl. 3 ods. 6 nariadenia Komisie (EÚ) č. 1407/2013, v hrubom vyjadrení, čiže pred odrátaním dane alebo ďalších poplatkov. Ak by poskytnutím minimálnej pomoci príjemcovi minimálnej pomoci podľa schémy došlo k prekročeniu stropu celkovej výšky minimálnej pomoci, podľa čl. 3 ods. 7 nariadenia Komisie (EÚ) č. 1407/2013 sa táto schéma nevzťahuje na žiadnu časť tejto pomoci, t. j. ani na tú, ktorá strop nepresahuje.
		5. Podľa schémy sa poskytuje len minimálna pomoc v súlade s čl. 4 ods. 1 nariadenia Komisie (EÚ) č. 1407/2013, pri ktorej je možné vopred presne vypočítať ekvivalent hrubého grantu pomoci bez potreby vykonať posúdenie rizika („transparentná pomoc“). Všetky číselné údaje sú uvedené v hrubom vyjadrení, čiže pred odrátaním dane alebo ďalších poplatkov.
		6. V prípade, že sa poskytovanie minimálnej pomoci realizuje opakovane, počas obdobia dlhšieho ako rok, je potrebné na výpočet[[10]](#footnote-10) ekvivalentu hrubého grantu minimálnej pomoci použiť diskontné sadzby uplatniteľné v čase poskytnutia minimálnej pomoci. Základom pre výpočet diskontnej sadzby je základná sadzba pre výpočet diskontnej a referenčnej sadzby, ktorej aktuálna hodnota je uverejnená na webovom sídle [www.statnapomoc.sk](http://www.statnapomoc.sk).
		7. V prípade fúzii alebo akvizícii sa, v súlade s čl. 3 ods. 8 nariadenia Komisie (EÚ) č. 1407/2013, pri zisťovaní toho, či minimálna pomoc poskytnutá podľa schémy pre tento nový alebo nadobúdajúci podnik presahuje príslušný strop, zohľadní každá minimálna pomoc poskytnutá predtým ktorémukoľvek zo spájajúcich sa podnikov. Minimálna pomoc zákonne poskytnutá pred fúziou alebo akvizíciou zostáva zákonná.
		8. V prípade rozdelenia podniku príjemcu minimálnej pomoci na dva či viac samostatných podnikov sa, v súlade s čl. 3 ods. 9 nariadenia Komisie (EÚ) č. 1407/2013, minimálna pomoc poskytnutá pred rozdelením priradí tomu podniku, ktorý z nej profitoval, čo je v zásade ten podnik, ktorý preberá činnosti, na ktoré sa minimálna pomoc využila. Ak takého priradenie nie je možné, minimálna pomoc sa priradí úmerne na základe účtovnej hodnoty vlastného kapitálu nových podnikov v deň nadobudnutia účinnosti rozdelenia podniku.
		9. Výška NFP pre prijímateľa NFP predstavuje max. 1 500 EUR za jednu poskytnutú poradenskú službu, v zmysle ustanovení opatrenia 2.1 PRV.
		10. Intenzita pomoci pre príjemcu minimálnej pomoci predstavuje 100% hodnoty prijatej poradenskej služby v zmysle bodu P.2 schémy, za predpokladu dodržania stropov podľa bodu [2.8.8](#bod289), resp. [2.8.9](#bod2810) tejto výzvy.

## Ďalšie podmienky poskytnutia príspevku

* + 1. Neoprávnené výdavky je žiadateľ povinný z požadovanej sumy odčleniť.

# Podmienky vzťahujúce sa na prijímateľa finančnej pomoci (prijímateľa NFP) a príjemcu minimálnej pomoci (prijímateľa poradenstva) v prípade uplatnenia Schémy DM – 3/2019

* 1. Prijímateľ finančnej pomoci (prijímateľ NFP) v prípade poskytovania poradenských služieb v rozsahu čl. 42 ZFEÚ predkladá žiadosť/žiadosti o poskytnutie poradenskej služby vrátane jej/ich príloh na PPA pri predložení žiadosti o platbu. Formulár žiadosti o poskytnutie poradenskej služby z Programu rozvoja vidieka SR 2014 – 2020 tvorí **prílohu č. 11[[11]](#footnote-11)** tejto výzvy.
	2. Príjemca minimálnej pomoci predloží prostredníctvom prijímateľa NFP na PPA vyhlásenie o minimálnej pomoci, prehľad a úplné informácie, súvisiace s prijatím akejkoľvek minimálnej pomoci, prijatej na základe nariadenia alebo na základe iných predpisov EÚ o pomoci de minimis, ktorá mu bola poskytnutá v prebiehajúcom fiškálnom roku a v predchádzajúcich dvoch fiškálnych rokoch a to aj od iných poskytovateľov minimálnej pomoci alebo v rámci iných schém pomoci de minimis. Minimálna pomoc sa môže poskytnúť len vtedy, ak je preukázané, že táto pomoc a minimálna pomoc, ktorú príjemca minimálnej pomoci dostal v prebiehajúcom fiškálnom roku spolu s doteraz poskytnutou minimálnou pomocou počas dvoch predchádzajúcich fiškálnych rokov, neprekročí maximálnu výšku minimálnej pomoci stanovenú v článku K. „Výška a intenzita pomoci“ schémy. Túto skutočnosť PPA v súlade s §13 ods. 3 zákona o štátnej pomoci overí v [centrálnom registri](https://semp.kti2dc.sk/)[[12]](#footnote-12) pred poskytnutím minimálnej pomoci a zároveň PPA overí aj dodržanie kumulačných pravidiel, stanovených v článku N. schémy. Záväzný vzor vyhlásenie je súčasťou Formuláru žiadosti o poskytnutie minimálnej pomoci z Programu rozvoja vidieka SR 2014 – 2020, ktorý tvorí **prílohu č. 11** tejto výzvy.
	3. Príjemca minimálnej pomoci predloží prostredníctvom prijímateľa NFP na PPA vyhlásenie o tom, že voči nemu nie je nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom2. Záväzný vzor vyhlásenie je súčasťou Formuláru žiadosti o poskytnutie minimálnej pomoci z Programu rozvoja vidieka SR 2014 – 2020, ktorý tvorí **prílohu č. 11** tejto výzvy.
	4. Príjemca minimálnej pomoci predloží prostredníctvom prijímateľa NFP na PPA vyhlásenie o tom, že nepatrí do skupiny podnikov, ktoré sú považované za jediný podnik podľa čl. 2 ods. 2 nariadenia Komisie (EÚ) č. 1407/2013. Ak príjemca minimálnej pomoci patrí do skupiny podnikov, predloží údaje o prijatej pomoci v sledovanom období za všetkých členov skupiny podnikov, ktoré s ním tvoria jediný podnik. Záväzný vzor vyhlásenie je súčasťou Formuláru žiadosti o poskytnutie minimálnej pomoci z Programu rozvoja vidieka SR 2014 – 2020, ktorý tvorí **prílohu č. 11** tejto výzvy.
	5. Príjemca minimálnej pomoci, ak je aktívnym poľnohospodárom alebo obhospodarovateľom lesa, predloží prostredníctvom prijímateľa NFP na PPA vyhlásenie, či je mikro, malým, stredným podnikom podľa Prílohy I nariadenia Komisie (EÚ) č. 651/2014, alebo veľkým podnikom. Iný príjemca minimálnej pomoci, v zmysle [bodu 2.1.2](#bod212) tejto výzvy, predloží prostredníctvom prijímateľa NFP na PPA vyhlásenie, že je mikro, malým, alebo stredným podnikom podľa Prílohy I nariadenia Komisie (EÚ) č. 651/2014. Záväzný vzor vyhlásenie je **prílohou č. 8** tejto výzvy.
	6. Minimálnu pomoc podľa schémy PPA poskytne príjemcovi minimálnej pomoci, prostredníctvom prijímateľa NFP, po posúdení a splnení všetkých podmienok zo strany príjemcu minimálnej pomoci, ktorých splnenie pre neho vyplýva zo schémy. Splnenie všetkých podmienok schémy posúdi PPA pred podpisom zmluvy o poskytnutí minimálnej pomoci s príjemcom minimálnej pomoci. Pri nesplnení všetkých podmienok poskytnutia pomoci nebude príjemcovi minimálnej pomoci poskytnutá minimálna pomoc. Na poskytnutie minimálnej pomoci podľa schémy nie je právny nárok.
	7. Minimálna pomoc je príjemcovi minimálnej pomoci poskytovaná prostredníctvom prijímateľa NFP, v nepeňažnej forme. Prijímateľ NFP prijme NFP[[13]](#footnote-13) na poskytnutie poradenskej služby od PPA a celú túto pomoc prevedie na príjemcu minimálnej pomoci, bezplatným poskytnutím poradenskej služby príjemcovi minimálnej pomoci. V opačnom prípade vráti zodpovedajúcu časť NFP poskytovateľovi.
	8. Príjemca minimálnej pomoci[[14]](#footnote-14) alebo konečný prijímateľ pomoci[[15]](#footnote-15) na základe tejto [ponuky typov poradenských produktov](#ponuka) zasiela žiadosť o poskytnutie poradenskej služby poradcovi (prijímateľovi NFP). Žiadosť o poskytnutie poradenskej služby zároveň predstavuje žiadosť o poskytnutie minimálnej pomoci[[16]](#footnote-16). Súčasťou žiadosti o poskytnutie minimálnej pomoci je aj dokumentácia preukazujúca splnenie všetkých podmienok poskytnutia minimálnej pomoci podľa schémy.
	9. Prijímateľ NFP, pred poskytnutím poradenskej služby, predloží na PPA žiadosti o poskytnutie minimálnej pomoci príjemcov minimálnej pomoci, spolu s príslušnou dokumentáciou, preukazujúcou splnenie všetkých podmienok poskytnutia minimálnej pomoci podľa schémy najneskôr 50 pracovných dní pred poskytnutím poradenskej služby. Spolu so žiadosťami predkladá prijímateľ NFP zoznam všetkých predložených žiadostí o poskytnutie minimálnej pomoci zoradených vzostupne podľa dátumu ich predloženia. Záväzný vzor zoznamu predložených žiadostí o poskytnutie minimálnej pomoci je **prílohou č. 9** tejto výzvy a prijímateľ NFP ho predkladá za každého poradcu (certifikát) samostatne. Prijímateľ NFP môže predložiť žiadosti o poskytnutie minimálnej pomoci príjemcov na viac krát. V tom prípade príloha č. 9 predložená druhý a neskorší krát bude obsahovať kumulatívny zoznam a skôr predložené žiadosti o poskytnutie minimálnej pomoci budú označené. Výber príjemcov pomoci a mechanizmus poskytovania minimálnej pomoci je definovaný v bode P.4 schémy.

# Ďalšie informácie k výzve

**4.1** PPA si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa/žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy osobne alebo poštou na adresu určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.

**4.2** Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.

**4.3** Žiadatelia môžu realizovať projekt aj pred uzatvorením zmluvy o poskytnutí NFP, znášajú však riziko, že projekt na financovanie z PRV nebude schválený. Uvedené neplatí v prípade uplatnenia schémy. V tomto prípade zmluva o poskytnutí minimálnej pomoci musí byť zverejnená v [Centrálnom registri zmlúv](http://www.crz.gov.sk) najneskôr deň pred poskytnutím poradenskej služby.

PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.

* 1. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa §20 odseku 1 písm. d) zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
	2. Postup pri poskytovaní príspevku v čase krízovej situácie

V súlade s § 57 ods. (7) v čase krízovej situácie poskytovateľ rozhodne o schválení žiadosti, ak postupom podľa § 19 ods. 6 zistil splnenie podmienok poskytnutia príspevku. Poskytovateľ rozhodne o neschválení žiadosti, ak postupom podľa § 19 ods. 6 zistil nesplnenie podmienok poskytnutia príspevku alebo ak nie je možné žiadosť schváliť z dôvodu nedostatku finančných prostriedkov určených vo výzve. Ustanovenia § 19 ods. 7 až 9 sa nepoužijú.

V súlade s § 57 ods. (8) Poskytovateľ môže zastaviť konanie o žiadosti, ak sú pochybnosti o pravdivosti alebo úplnosti žiadosti a žiadateľ tieto pochybnosti neodstránil v určenej lehote, hoci bol o možnosti zastavenia konania poučený; ustanovenie § 20 ods. 1 písm. d) sa nepoužije. Ustanovenie § 19 ods. 5 sa použije primerane.

# Zmeny vo výzve a zrušenie výzvy

* 1. Po uzavretí výzvy je možné meniť indikatívnu výšku finančných prostriedkov určených na vyčerpanie vo výzve.
	2. PPA môže po zverejnení výzvy zmeniť formálne náležitosti výzvy vrátane jej príloh.

**5.3** PPA môže výzvu zmeniť vrátane jej príloh do termínu uzavretia výzvy, ak sa zmenou podstatným spôsobom nezmenia podmienky poskytnutia príspevku stanovené vo výzve, pričom následne termín uzavretia výzvy (v prípade potreby) primerane predĺži.

**5.4** PPA môže po zverejnení výzvy (aj po uzavretí výzvy) zmeniť formálne náležitosti výzvy, vrátane jej príloh. Pritom vždy posudzuje ich dopad z hľadiska zachovania princípov transparentnosti, rovnakého zaobchádzania a primeranosti. Zmeny formálnych náležitostí výzvy nemôžu mať za následok to, že by sa rozšíril alebo zúžil potenciálny okruh dotknutých žiadateľov alebo by sa takouto zmenou zasiahlo do práv a povinností potenciálnych alebo zúčastnených žiadateľov v rámci výzvy. V prípade potreby PPA môže (ale nemusí) predĺžiť lehotu na predkladanie ŽoNFP (ak tak urobí, predĺženie lehoty musí byť najmenej 7 pracovných dní). PPA nie je oprávnená skrátiť dĺžku vyhlásenej výzvy.

* 1. PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP.
	2. Zmenu výzvy nie je možné vykonať, ak ide o nasledovné podmienky poskytnutia príspevku:
		+ 1. oprávnenosť žiadateľa,
			2. oprávnenosť aktivít realizácie projektu,
			3. oprávnenosť miesta realizácie projektu,
			4. spôsob financovania,
			5. kritériá na výber projektov,
			6. splnenie podmienok ustanovených v osobitných predpisoch[[17]](#footnote-17).

Pri zmenách, ktoré menia podmienky poskytnutia príspevku vymenované v bodoch vyššie, je možné ich vykonať, ak ich zmena nie je v rozpore s princípmi transparentnosti, nediskriminácie a rovnakého zaobchádzania.

* 1. Zmeny výzvy a jej príloh, vrátane zdôvodnenia zmien budú zverejňované formou oznámenia na webovom sídle PPA: [http://www.apa.sk](http://www.apa.sk/).

# Zrušenie výzvy

PPA môže výzvu zrušiť do doby, kým nenastala skutočnosť, na základe ktorej má byť výzva uzavretá.

PPA je oprávnená zrušiť výzvu iba v prípade, ak je objektívne nemožné (z dôvodu legislatívnej alebo neodstrániteľnej prekážky, ktorú nebolo možné predvídať v čase vyhlásenia výzvy ani pri všetkej vynaloženej starostlivosti) pristúpiť k schváleniu ŽoNFP a následnému financovaniu projektov, alebo je nevyhnutná taká zmena podmienok poskytnutia príspevku, ktorá znamená podstatnú zmenu týchto podmienok a nie je možná v súlade s [ods. 5.6 bodu 5 výzvy](#bod56).

PPA predloženú ŽoNFP do dátumu zrušenia výzvy buď vráti žiadateľovi alebo o ŽoNFP predložených do dátumu zrušenia výzvy rozhodne. PPA rozhodne o ŽoNFP predloženej do zrušenia výzvy, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP.

Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA: [http://www.apa.sk](http://www.apa.sk/).

**Prílohy:**

* 1. **Formulár žiadosti o nenávratný finančný príspevok**
	2. **Príručka pre žiadateľa o poskytnutie nenávratného finančného príspevku**
	3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
	4. **Čestné vyhlásenie žiadateľa o kompletnosti dokumentácie z  verejného obstarávania**
	5. **Zoznam merateľných ukazovateľov**
	6. **Schéma minimálnej pomoci na podporu využívania poradenských služieb v poľnohospodárstve a lesnom hospodárstve (podopatrenie 2.1 Programu rozvoja vidieka SR 2014 – 2020), DM – 3/2019**
	7. **Príručka pre používateľov k definícii mikropodnikov, malých a stredných podnikov**
	8. **Vyhlásenie o veľkosti podniku**
	9. **Zoznam predložených žiadostí o poskytnutie minimálnej pomoci**
	10. **Metodické usmernenie koordinátora štátnej pomoci č. 1/2015 z 1. apríla 2015**
	11. **Formulár žiadosti o poskytnutie poradenskej služby/žiadosť o poskytnutie minimálnej pomoci z Programu rozvoja vidieka SR 2014 – 2020**

V Bratislave 8. 1. 2021

 **Ing. Jaroslav Jánoš**

 generálny riaditeľ

1. V prípade poskytnutia minimálnej pomoci na podporu využívania poradenských služieb v poľnohospodárstve a lesnom hospodárstve, v rozsahu mimo čl. 42 Zmluvy o fungovaní EÚ, v zmysle podopatrenia 2.1 „Poradenské služby zamerané na pomoc poľnohospodárom a obhospodarovateľom lesa“ PRV [↑](#footnote-ref-1)
2. V prípade, že žiadateľ predkladá ŽoNFP bez príloh výlučne elektronicky v súlade so zákonom o
e-Governmente a vybrané prílohy predkladá v listinnej forme, sa za dátum doručenia ŽoNFP bude považovať dátum doručenia ŽoNFP do elektronickej schránky poskytovateľa. [↑](#footnote-ref-2)
3. V rámci PRV sa pod označením „prijímateľ finančnej pomoci“ rozumie „prijímateľ NFP“ a pod označením „prijímateľ nefinančnej pomoci (beneficient)“ sa rozumie „príjemca minimálnej pomoci“. [↑](#footnote-ref-3)
4. Rozsudok ESD C-188/92 vo veci „Deggendorf“ [↑](#footnote-ref-4)
5. Hodinová sadzba je forma grantu podľa čl. 67 ods. 1 písm. b) nariadenia (EÚ) č. 1303/2013 a stanovená v zmysle čl. 67 ods. 5 písm. a) cit. nariadenia spravodlivou, nestrannou a overiteľnou metódou výpočtu. [↑](#footnote-ref-5)
6. Pojem „operácia“ je definovaný v  čl. 2, ods.9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-6)
7. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-7)
8. Zákon 91/2016 Z.z. o trestnej zodpovednosti právnických osôb. [↑](#footnote-ref-8)
9. V prípade poskytnutia minimálnej pomoci na podporu využívania poradenských služieb v poľnohospodárstve a lesnom hospodárstve, v rozsahu mimo čl. 42 Zmluvy o fungovaní EÚ, v zmysle podopatrenia 2.1 „Poradenské služby zamerané na pomoc poľnohospodárom a obhospodarovateľom lesa“ PRV [↑](#footnote-ref-9)
10. Usmernenie k výpočtu diskontovanej výšky pomoci je prílohou č. 2 schémy a zároveň je uverejnené na webovom sídle ministerstva <http://www.mpsr.sk/index.php?navID=47&sID=43&navID2=1184>. [↑](#footnote-ref-10)
11. Príloha č. 11 je zároveň formulárom žiadosti o poskytnutie minimálnej pomoci z Programu rozvoja vidieka SR 2014-2020. Príjemca minimálnej pomoci predkladá prostredníctvom prijímateľa NFP (sprostredkovateľská úloha prijímateľa NFP, uvedená v [bodoch 3.2 - 3.5](#bod32) tejto výzvy, resp. častiach M.2, M.3, M.4, M.5 a M.6 schémy, spočíva v tom, že príjemca minimálnej pomoci všetku príslušnú dokumentáciu spolu so žiadosťou o poskytnutie minimálnej pomoci (= žiadosť o poskytnutie poradenskej služby), predkladá na základe ponuky typov poradenských produktov prijímateľovi NFP, ktorý ponúka poskytovanie konkrétnej poradenskej služby a prijímateľ NFP ju následne postúpi na posúdenie PPA, pred samotným poskytnutím poradenskej služby) na PPA kompletnú žiadosť o poskytnutie minimálnej pomoci, spolu so všetkými povinnými náležitosťami, ktorých preukázanie pre neho vyplýva zo schémy najneskôr **50 pracovných dní** pred poskytnutím poradenskej služby. [↑](#footnote-ref-11)
12. Centrálnym registrom sa rozumie informačný systém verejnej správy, ktorý obsahuje údaje o poskytnutej pomoci v Slovenskej republike, správcom agendy informačného systému je Protimonopolný úrad Slovenskej republiky. Prístup do informačného systému pre evidenciu a monitorovanie pomoci (IS SEMP) je možný prostredníctvom webového sídla <https://semp.kti2dc.sk/>. [↑](#footnote-ref-12)
13. NFP sa považuje za poskytnutý a prijatý nadobudnutím účinnosti zmluvy o NFP podľa bodu O.9 schémy. Skutočné vyplatenie NFP nastáva až na základe žiadosti o platbu, ktorou prijímateľ NFP preukáže splnenie podmienok pre vyplatenie platby. Žiadosť o platbu prijímateľ NFP predkladá až po nadobudnutí účinnosti zmluvy o NFP a po nadobudnutí účinnosti zmluvy o poskytnutí minimálnej pomoci. [↑](#footnote-ref-13)
14. uplatňuje sa schéma [↑](#footnote-ref-14)
15. neuplatňuje sa schéma [↑](#footnote-ref-15)
16. uplatňuje sa schéma [↑](#footnote-ref-16)
17. Napríklad zákon č. [82/2005 Z. z.](https://www.slov-lex.sk/pravne-predpisy/SK/ZZ/2005/82/) o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 343/2015 o verejnom obstarávaní a o zmene a doplnení niektorých zákonov v znení neskorších predpisov, čl. 107 a 108 Zmluvy o fungovaní Európskej únie. [↑](#footnote-ref-17)